З А П И С Н И К

Од 78-ма седница на Советот на Општината Битола одржана на ден 06.07.2021 год.

Седницата се одржа во Салата за седници на Општина Битола и започна со работа во 11,30 часот.

На седницата беа присутни 30 членови на Советот на Општината: Претседателотот на Советот-Валентин Груевски, Методија Илиевски,Зоран Стојчевски, Жаклина Наумовска, Ристенка Алтипармаковска,Борче Корлевски,Веселин Талевски,Емилија Костурски, Елеонора Илиевска, Зоран Ѓеорѓиев, Владко Шеровски, Елизабета Тодоровска, Виолета Дракалска, Јован Налбанти, Славе Најдовски, Билјана Поповска, Татјана Крнчева, Анита Ангелевска, Александар Мирчевски, Елена Трајчевска,Горан Степановски,Емилија Јошевска, Иванчо Тошевски,Тони Коњановски, Викторија Христовска, Горан Михајловски,Николче Јанкуловски, Габриела Илиевска, Иван Чулаковски,Бурим Керими.

На седницата отсутен беше советникот Борче Димитровски.

Конфликт на интереси по однос на точките има следните советници:Елизабета Тодоровска,Валентин Груевски,Влатко Шеровски.

Записниците од 72-ра и 73-та седница беа ставени на гласање и едногласно усвоени (27ЗА).

Претседателот на Советот Валентин Груевски го прочита дневниот ред со 18 точки. кој беше доставен до советниците.

Претседателот на Советот Валентин Груевски предложи дополнување на дневниот ред со 2 нови точки:

1. Одлука за склучување на договор на Општина Битола со Јавното претпријатие за изградба и одржување на јавен простор за паркирање и уредување и организирање на јавен локален превоз на патници на Општина Битола (ЈППЈЛП) Битола, за реализирање на Програмата бр. 09-161/3 од 25.12.2020 година, донесена од Советот на Општина Битола, за одржување на комунални објекти и инсталации, локални патишта и улици во Општина Битола за 2021 година, во делот на Одржување на вертикална сигнализација, со примена на член 24 од Законот за јавните набавки.

2. Решение за давање согласност на Барањето за донесување Одлука на Советот на Општина Битола за склучување на договор на Општина Битола со Јавно претпријатие за изградба и одржување на јавен простор за паркирање и уредување и организирање на јавен локален превоз на патници на Општина Битола (ЈППЈЛП) Битола за реализирање на Програмата бр. 09-161/3 од 25.12.2020 година, донесена од Советот на Општина Битола, за одржување на комунални објекти и инсталации, локални патишта и улици во Општина Битола за 2021 година, во делот на Одржување на вертикална сигнализација, со примена на член 24 од Законот за јавните набавки.

Исто така Груевски предложи точката под ред.бр. 2 од доставениот ред: Програма за измена на Програмата за финансирање на изработка на урбанистички планови на подрачјето на Општина Битола за 2021година, да биде повлечена од истиот од причина што сеуште не се добиени потребните документи од Министерството за транспорт и врски.

Претседателот на Советот даде пауза и ја прекина седницата за да истата продолжи на 9.07.2021г.(Петок) во 10, оо часот.

Продолжението на 78-ма седница започна во Петок 9.07.2021 во 11,50часот

Предлозите од Валентин Груевски за нови точки на дневниот ред:

1. Решение за давање согласност на Барањето за донесување Одлука на Советот на Општина Битола за склучување на договор на Општина Битола со Јавно претпријатие за изградба и одржување на јавен простор за паркирање и уредување и организирање на јавен локален превоз на патници на Општина Битола (ЈППЈЛП) Битола за реализирање на Програмата бр. 09-161/3 од 25.12.2020 година, донесена од Советот на Општина Битола, за одржување на комунални објекти и инсталации, локални патишта и улици во Општина Битола за 2021 година, во делот на Одржување на вертикална сигнализација, со примена на член 24 од Законот за јавните набавки, беше ставен на гласање и едногласно прифатен (21ЗА).

2. Одлука за склучување на договор на Општина Битола со Јавното претпријатие за изградба и одржување на јавен простор за паркирање и уредување и организирање на јавен локален превоз на патници на Општина Битола (ЈППЈЛП) Битола, за реализирање на Програмата бр. 09-161/3 од 25.12.2020 година, донесена од Советот на Општина Битола, за одржување на комунални објекти и инсталации, локални патишта и улици во Општина Битола за 2021 година, во делот на Одржување на вертикална сигнализација, со примена на член 24 од Законот за јавните набавки, беше ставен на гласање и едногласно прифатен.

Предлогот од Валентин Груевски за повлекување на точката под ред.бр.2 од доставениот дневен ред:

Програма за измена на Програмата за финансирање на изработка на урбанистички планови на подрачјето на Општина Битола за 2021година, беше ставен на гласање и едногласно прифатен (21ЗА).

За работа на седницата беше предложен и едногласно прифатен (21ЗА) следниот

Д Н Е В Е Н Р Е Д

1. Програма за измена и дополнување на Програмата за животна средина за 2021

година.

1. Одлука за измена и дополнување на Одлуката за извршување на Буџетот

на Општина Битола за 2021 година.

1. Одлука за прифаќање на отстапениот одземен предмет - патничко моторно возило со

правосилна пресуда без надоместок на Општина Битола и давање на трајно користење на ЈППЈЛП Битола.

1. Одлука за изменување и дополнување на Одлуката за општински линиски превоз на

патници во Општина Битола.

1. Одлука за дополнување на Одлуката за заедничко организирање на јавен линиски

превоз на патници на подрачјето на Општината Битола и Општините Могила и Новаци

1. Одлука за пренесување на право на сопственост на движни ствари - минибуси
2. Одлука за престанок на трајно користење и пренесување на право на сопственост на

движна ствар - автобус

1. Измени и дополнување на годишниот план за вработување во ЈП Комуналец за 2021

година.

1. Измени и дополнување на годишниот план за вработување во ЈП Пазари за 2021

година.

1. Измени и дополнување на Годишен план за вработување во ОЈУ Зоолошка Градина

Битола за 2021 година.

1. Измена и дополнување на Годишниот план за вработување во ОУ „Елпида

Караманди“Битола за 2021 година.

1. Годишен план за вработување во ОУ „Елпида Караманди“Битола за 2022 година.
2. Годишен план за вработување во ОУ „Гоце Делчев“Битола за 2022 година.
3. Годишен план за вработување во ОУ „Даме Груев“Битола за 2022 година.
4. Решение за давање согласност на Ценовникот за поставување и одржување на

вертикална сигнализација на Јавното претпријатие за изградба и одржување на јавен простор за паркирање и уредување и организирање на јавен локален превоз на патници во Општина Битола.

1. Решение за давање согласност на Одлуката за измени и дополнување на Статутот на

ОУ „Ѓорги Суагрев“Битола.

1. Решение за разрешување и именување член во Управниот одбор во Јавната

општинска установа за деца – Детска градинка „Мајски Цвет“Битола, по предлог на Министерство за труд и социјална политика.

18. Решение за давање согласност на Барањето за донесување Одлука на Советот

на Општина Битола за склучување на договор на Општина Битола со Јавно претпријатие за изградба и одржување на јавен простор за паркирање и уредување и организирање на јавен локален превоз на патници на Општина Битола (ЈППЈЛП) Битола за реализирање на Програмата бр. 09-161/3 од 25.12.2020 година, донесена од Советот на Општина Битола, за одржување на комунални објекти и инсталации, локални патишта и улици во Општина Битола за 2021 година, во делот на Одржување на вертикална сигнализација, со примена на член 24 од Законот за јавните набавки.

19. Одлука за склучување на договор на Општина Битола со Јавното претпријатие

за изградба и одржување на јавен простор за паркирање и уредување и организирање на јавен локален превоз на патници на Општина Битола (ЈППЈЛП) Битола, за реализирање на Програмата бр. 09-161/3 од 25.12.2020 година, донесена од Советот на Општина Битола, за одржување на комунални објекти и инсталации, локални патишта и улици во Општина Битола за 2021 година, во делот на Одржување на вертикална сигнализација, со примена на член 24 од Законот за јавните набавки.

Претседателот на Советот даде пауза од 5 минути.

1.

Татјана Крнчева рече,членовите на Комисијата за животна средина го разгледале материјалот по точката и за истиот се гласало со 3 гласови ЗА и 1 против.

Габриела Илиевска забележа што Програмата се состои осамо од 3-4 ливчиња и смета дека изминатите 4 години не се направи ништо во поглед на животната средина, а од медиумите пред две недели дознале дека ќе има субвенции за велосипеди и на кој начин тоа ќе биде направено.Илиевска рече,најголемото ветување на оваа власт-здрава животна средина, во ниеден момент не беше приоритет на оваа власт, а ги спомна гасификацијата,сообраќајниот хаос а со тоа Битола се враќа наназад.

Иванчо Тошевски рече дека најголема лага на оваа власт во изминатите 4 години беше чистиот воздух,Комисијата за животна средина е меѓу комисите со најмал број на одржани седницаи, и нити еден од предлозите дадени од опозицијата не биле прифатени.Власта незнае каде ќе ги потроши 1,5 милиони д. од програмата за животна средина.

Татјана Крнчева не се сложува со бројот на одржани комисии за животна средина кој го кажал Тошевски, и потсети дека во првите две години на овој состав на Совет средствата за животна средина беа 3 милиони а последните две години се по 5 милиони д. Крнчева се сложува дека за Битола потребно е многу повеќе за животна средина, и уште еднаш потсети:6 милиони д. за субвенционирање на печки со палети во една година, над 10 милиони д. во изминатите нецели 4 години само за субвенционирање,2,5 милиони Евра дадени за субвенционирање на клима уреди.Настана од ова се средствата кои влегуваат во ЈП-ја, во образование каде се инвестира во енергетска ефикасност што преставува животна средина. Смета дека неблагодарно е да се говори за субвенциите за велосипеди и инвертер клима уреди бидејќи истите се доделуваа на најрегуларен начин.

Анита Ангелевска потсети на ветувањата од страна на Градоначалничката Петровска во делот на чистиот воздух и здрава животна средина, и забележа што Проектот за Печистителна станица сеуште не е реализиран.Оправдувањата не се од полза на граѓаните и сите имаат проблеми од загадениот воздух, а власта 4 години е во илузија и ништо нема направено за чист воздух.

Габриела Илиевска на почетокот од дискусијата потсети на барањата односно предлозите дадени од нивна страна за сервисирање на мерната станица (а за кои предлози советниците од власта гласале против).Прочита дел од Програмата кој дел се однесуваше на животната средина (еколошки современ општински патнички превоз,велосипедски патеки во градот,организирано достапно паркирање во општината,современ интегриран систем за отпад и тн.), а во делот на субвенциите рече дека тие се пари од граѓаните, а не на поединци.

Тони Коњановски смета дека после сите ветувања во делот на животната средина власта не треба да говори на таа тема,а печките на пелети,инверерите,велосипедите преставуваат „козметика“,добро е што се даваат но со тоа не се решава проблемот.Големите капитални проекти за решавање на проблемот со здрава животна средина се топлификацијата, гасификацијата, пречистителната станица, електростатските филтри.

Борче Корлевски потсети дека предходната власт во изминатите 12 години загадувањето не го сметаше за проблем, а за тоа загадување придонес имаше и од увозот на возила со Еуро1 стандард, па доколку тоа во изминатите години беше спречено-ќе имаше и резултат.Напомена дека скоро во сите училишта е променета енергетската ефикасност (тоа значи заштеда на енергенси кои ја загадуваат животната средина), а истото се однесува и за ЈП-ја во градот.Корлевски рече,одлуките кои ги носи Советот се во интерес на граѓаните а не во интерес на политичките субјекти, а точно е дека воздухот целосно не е исчистен -но загадувањето е намалено.

Иванчо Тошевски ја праша Крнчева од каде и се податоците за чистиот воздух и потсети дека мерните станици веќе подолго време не се во функција, а неговите сознанија се дека најголемото загадување на амбиенталниот воздух доаѓа од инсталираните системни за греење во домовите и објектите кои се под раководство на локалната и централната власт, а тоа значи дека државата е најголем загадувач додека остатокот е од сообраќајот.Напомена дека гасификацијата ја нема во развојната програма на општината иако за истата имаше 70.000Евра,ја спомна и пречистителната станица за која нема ништо.филтрите и тн.и смета дека нити еден процент не е реализирано од Програмата за животна средина.

Татјана Крнчева замоли никој да не говори во нејзино име, а во делот на парите дека биле наши рече,и сега и пред неколку години парите беа на граѓаните но граѓаните повратно не ги добија.

Анита Ангелевска ја потсети Крнчева дека ЛЕАП-от е комплетно заборавен и ништо од тоа не е реализирано.

Иван Чулаковски смета дека од месец Октомври нема да се разговара дали е чист или нечист воздухот, туку ќе се разговара за тоа како Битола да има најчист воздух во Македонија.

Габриела Илиевска потсети на изјава од Градоначалничката за поставување на инфраструктура за гасификацијата и забележа што не се направи промена на котлите во училиштата по примерот на Струмица.

Зоран Стојчевски во делот на загадување на животната средина односно амбиенталниот воздух ја спомна студијата од 2014г.од која се гледа од каде доаѓа загадувањето во Лондон со ПМ10, и резултатите беа дека 80% е од возилата.

Иванчо Тошевски рече дека Лондон е гасифициран повеќе од 50 години и таму нема други загадувачи освен од возилата, а потсети дека на седница на Совет се говорело и за Регионална депонија за отпад.

Виолета Дракалска замоли дискусиите да се водат по точката на дневниот ред.

Габриела Илиевска рече, кога има измена на програма за животна средина нормално е да се разговара што е реализирано бидејќи има пренамена на средства.

Борче Корлевски ја спомна топлификацијата и задолжувањето на градот со 20 милиони Евра, и додаде дека тоа е проект уште од Југославија.Во делот на гасификацијата рече дека за тој проект е завршена цела основна и проектна документација(24км.примарна прежа и 12 км.од првото приклучно место до Клинички центар Битола каде ќе се приклучуваат институциите кои се на државно ниво).

Иван Чулаковски во однос на дрвата кои предходно биле спомнувани рече дека од месец Октомри оваа година во Битола ќе има задолжена екипа за садење на дрва секојдневно-ќе има ново ЈП за садење на дрвја.Чулаковски праша На колку лица во градот кои загадуваат им се изречени казни и нагласи:Во Битола потребен е еколошки превоз, а исто така од Октомври месец ќе се воводи еколошка тракса за возилата кои загадуваат при влезот во градот.Чулаковски предложи:Со пренамена на средствата да се одвојат средства за Формирање на комунална полиција во Општина битола која ќе биде „очи и уши“на Комуналец.на Општината Битола и сите проблеми околу загадувањето таа комисија ќе може да ги решава.

Иванчо Тошевски потсети дека многу предлози дадени од страна на опозицијата не биле прифатени меѓи кои и предлогот даден од него лично:користење на биомасата од пречистителната станица (која досега требаше да биде ставена во функција) и таа биомаса да се користи за рекултивација на јеловината во РЕК Битола, доколку власта нема идеја 1,5 милион д. може да ги искористи за да се одпочни со тој проект.

1.Програмата за измена и дополнување на Програмата за животна средина за 2021

Година, беше ставена на гласање и едногласно донесена (22ЗА).

2.

Борче Корлевски рече,членовите на Комисијата за финансии го разгледале материјалот по точките 2,3,6,7,8,9,10,11,12 и 15 и за истите се гласало со 2 гласови ЗА и 1 воздржан.

Одлуката за измена и дополнување на Одлуката за извршување на Буџетот

на Општина Битола за 2021 година, беше ставена на гласање и едногласно донесена (20ЗА).

3.

Методија Илиевски рече,членовите на Комисијата за јавни и комунални дејности го разгледале материјалот по точките:4,5,18 и19, и за истите се гласало со 3 гласови ЗА.

Одлуката за прифаќање на отстапениот одземен предмет - патничко моторно возило со правосилна пресуда без надоместок на Општина Битола и давање на трајно користење на ЈППЈЛП Битола, беше ставена на гласање и едногласно донесена (20ЗА).

4.

Одлуката за изменување и дополнување на Одлуката за општински линиски превоз на

патници во Општина Битола, беше ставена на гласање и едногласно донесена (20ЗА).

5.

Одлуката за дополнување на Одлуката за заедничко организирање на јавен линиски

превоз на патници на подрачјето на Општината Битола и Општините Могила и Новаци, беше ставена на гласање и донесена со 15 гласови ЗА.

6.

Одлуката за пренесување на право на сопственост на движни ствари – минибуси, беше ставена на гласање едногласно донесена (21ЗА).

7.

Одлуката за престанок на трајно користење и пренесување на право на сопственост на движна ствар – автобус, беше ставена на гласање и едногласно донесена (21ЗА).

8.

Измените и дополнувањето на годишниот план за вработување во ЈП Комуналец за 2021 Година, беа ставени на гласање и прифатени со 14 гласови ЗА,4 против4 и 2 воздржани.

9.

Измените и дополнувањето на годишниот план за вработување во ЈП Пазари за 2021

Година, беа ставени на гласање и прифатени со 14 гласови ЗА,4 против и 1 воздржан.

10.

Измените и дополнувањето на Годишен план за вработување во ОЈУ Зоолошка Градина Битола за 2021 година, беа ставени на гласање и прифатени со со 16 гласови ЗА и 4 воздржани.

11.

Измената и дополнувањето на Годишниот план за вработување во ОУ „Елпида

Караманди“Битола за 2021 година, беше ставена на гласање и прифатена со 15 гласови ЗА,4 против и 1 воздржан.

12.

Годишниот план за вработување во ОУ „Елпида Караманди“Битола за 2022 година,беше ставен на гласање и усвоен со 15 гласови ЗА,4 против и 1 воздржан.

13.

Годишниот план за вработување во ОУ „Гоце Делчев“Битола за 2022 година, беше ставен на гласање и усвоен со 15 гласови ЗА,4 против и 1 воздржан.

14.

Годишниот план за вработување во ОУ „Даме Груев“Битола за 2022 година, беше ставен на гласање и усвоен со 15 гласови ЗА,4 против и 1 воздржан.

15.

Решението за давање согласност на Ценовникот за поставување и одржување на

вертикална сигнализација на Јавното претпријатие за изградба и одржување на јавен простор за паркирање и уредување и организирање на јавен локален превоз на патници во Општина Битола, беше ставено на гласање и едногласно донесено (20ЗА).

16.

Билјана Поповска рече,материјалот по точката е разгледан од членовите на Комисијата за Статут и за истиот се гласало со 3 гласови ЗА.

Решението за давање согласност на Одлуката за измени и дополнување на Статутот на ОУ „Ѓорги Суагрев“Битола, беше ставено на гласање и едногласно донесено (20ЗА).

17.

Виолета Дракалска рече,членовите на Комисијата за мандатни прашања,избор и именување го разгледале материјалот по точката и предлагаат од Управниот одбор во Јавната општинска установа за деца – Детска градинка „Мајски Цвет“Битола,да се разреши Лидија Ѓоршевска (по предлог на Министерството за труд и социјална политика)а на нејзино место да биде Маја Томовска од Битола, Одделенски наставник,членовите на Комисијата гласале со 3 гласови ЗА.

Решението за разрешување и именување член во Управниот одбор во Јавната општинска установа за деца – Детска градинка „Мајски Цвет“Битола, по предлог на Министерство за труд и социјална политика, односно од истиот да се разреши Лидија Ѓоршевска а на нејзино место да биде Маја Томовска од Битола, одделенски наставник, беше ставено на гласање и донесено со 15 гласови ЗА и 4 против.

18.

Решението за давање согласност на Барањето за донесување Одлука на Советот

на Општина Битола за склучување на договор на Општина Битола со Јавно претпријатие за изградба и одржување на јавен простор за паркирање и уредување и организирање на јавен локален превоз на патници на Општина Битола (ЈППЈЛП) Битола за реализирање на Програмата бр. 09-161/3 од 25.12.2020 година, донесена од Советот на Општина Битола, за одржување на комунални објекти и инсталации, локални патишта и улици во Општина Битола за 2021 година, во делот на Одржување на вертикална сигнализација, со примена на член 24 од Законот за јавните набавки, беше ставено на гласање и едногласно донесено (20ЗА).

19.

Одлуката за склучување на договор на Општина Битола со Јавното претпријатие за изградба и одржување на јавен простор за паркирање и уредување и организирање на јавен локален превоз на патници на Општина Битола (ЈППЈЛП) Битола, за реализирање на Програмата бр. 09-161/3 од 25.12.2020 година, донесена од Советот на Општина Битола, за одржување на комунални објекти и инсталации, локални патишта и улици во Општина Битола за 2021 година, во делот на Одржување на вертикална сигнализација, со примена на член 24 од Законот за јавните набавки, беше ставена на гласање и едногласно донесена (20ЗА).

Седницата започна на 6.07.2021 во 11,30 часот а продолжи и заврши на 09.07.2021 г. во 14,30 часот.

Седницата се снимаше на аудио касети и по нив се водат забелешки.

Седницата ја обработи Ленче В.Гареска,референт за седници.

Бр..09-93/2 ПРЕТСЕДАТЕЛ

06.07.2021 год. На Советот на Општина Битола

Б и т о л а Валентин Груевски